作者：刘辰翁
词牌/韵律：霓裳中序第一

paragraphs: 银河下若木。
暖涨一川春雾绿。
白凤徘徊清淑。
似沉水无烟，礜汤千斛。
柔肌暗粟。
想临流、娇喷轻触。
空恨恨，何人热恼，却忆冷泉掬。
酥玉。
未谙汤沐。
深又浅、荡摇心目。
云蒸雨渍翻覆。
泛影浮红，飘飘相逐。
裳衣还未欲。
蓦自怪、野鸳双浴。
华清远，寒猿夜绕，落月可能漉。